Hvilke terrorangreb har krævet flest ofre?

I går bragte vi denne historie, hvoraf det fremgår at 0,7 procent planlagte, afværgede og gennemførte terrorangreb i EU set over en syv-årig periode, var religiøst funderet. Vi er dog blevet gjort opmærksomme på, at Europols datasæt, der ligger bag historien, har så store svagheder, at ovenstående konklusion ikke bør stå alene.

Blandt andet er tallene baserede på nationale definitioner af terror. Men da Frankrig og Spanien eksempelvis har terrordefinitioner, der inkluderer groft hærværk, vil de i Europols statistik indgå på lige fod med drab på civile. Desuden kan det problematiseres, at der ikke skelnes mellem afværgede og gennemførte angreb, når visse terrorangreb koster menneskeliv.

Endelig viser det sig, at Korsika er massivt overrepræsenterede i Europols statistik. Landet udgør en forsvindende lille del af EU, men bliver alligevel udsat for mere end en tredjedel af alle terrorangreb ifølge Europols statistik.

Vi er glade for at blive gjort opmærksomme på skævheden i historien, og eneste naturlige svar er derfor at rette op på fejlen, med en opdatering. Vi har derfor undersøgt, hvor mange menneskeliv, der er mistet som følge af henholdsvis islamistisk terror samt andre motivationer for terror.

Terrorangreb siden årtusindskiftet

Nedenstående grafik viser antallet af dræbte som følge af terrorangreb i Vesteuropa fra 2001 til 2015. Data er baseret på Global Terror Database (GTD), der indsamles af University of Maryland. I modsætning til Europol opererer GTD med en fast definition af terrorisme og skelner mellem angreb, der fører til tab af menneskeliv, og angreb der ikke gør.

Første grafik viser terrorangreb, der krævede mere en 2 omkomne, mens nederste sidste grafik viser angreb med et enkelt drab.

Og af statistikken fremgår det, at terrorangrebene i Madrid og London i særklasse har været de mest blodige siden årtusindeskiftet. Af disse to angreb omkom 147 mennesker som følge af bombninger af islamistiske terrorgrupper. Abu Hafs al-Masri Brigaden påtog sig skylden i Madrid, mens Secret Organization of al-Qa’ida stod bag bomberne i London. Derudover var det islamister, der skød og dræbte 17 mennesker i Paris.

På grafikken træder Anders Bering Breiviks terrorangreb i Norge også markant frem med 75 døde. Separatistisk terror, derimod, medfører sjældent større dødsfald. Som graf nr. 2 viser, forløber denne form for terror oftere med enkelte drab til følge.

På baggrund af nuværende oplysninger kategoriseres Omar Abdel Hamid el-Husseins angreb som islamistisk terror, da han ifølge EkstraBladet angiveligt nævner Jihad i en video på facebook umiddelbart før angrebet

Sammenlagt fremgår af ovenstående, at islamistisk funderet terrorisme siden årtusindskiftet med afstand har været årsag til største tab af menneskeliv. Mere end halvdelen alle dødsfald i perioden er sket som følge af islamistisk terror.